
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 131 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποζημίωσης των πληγέντων από την 
πλημμύρα της 1 ης Οκτωβρίου 2005 σε περιοχές 
του Νομού Χαλκιδικής. 1 

Παροχή της εγγύησης του Ελληνικού Δημοσίου 
προς τα Πιστωτικά Ιδρύματα για τις υφιστάμενες 
μέχρι 31.12.2006 ληξιπρόθεσμες και μη οφειλές 
που προέρχονται από δάνεια που χορηγήθηκαν 
σε βιοτεχνικές, βιομηχανικές, μεταλλευτικές, 
κτηνοτροφικές επιχειρήσεις και ξενοδοχειακές 
επιχειρήσεις που είναι εγκατεστημένες και 
λειτουργούν στο Νομό Ημαθίας. 2 

Καθορισμός αριθμού εκπαιδευτικών για διορισμό 
στην Πρωτοβάθμια και Δευτεροβάθμια Εκπαίδευση 
σύμφωνα με τη διάταξη της παρ.4 του άρθρου 6 
του ν. 3255/2004 κατά το σχολικό έτος 2006-2007 
(άρθρο 6, παρ. 4 ν. 3255/2004). 3 

Όργανα που αποφασίζουν ή γνωμοδοτούν σε θέμα¬ 
τα ανάθεσης και εκτέλεσης συμβάσεων εκπόνη¬ 
σης μελετών και παροχής συναφών υπηρεσιών 
αρμοδιότητας της Ειδικής Υπηρεσίας Δημοσίων 
Έργων/Αθλητικών Ολυμπιακών -Εγκαταστάσεων 
(ΕΥΔΕ/ΑΟΕΕ) της Γενικής Γραμματείας Αθλητι¬ 


σμού (Γ.Γ.Α.). 4 

Έγκριση απασχόλησης κατά τις Κυριακές, αργίες 
και λοιπές εξαιρέσιμες ημέρες, για το ωρομίσθιο 
προσωπικό του ΥΠ.ΠΟ., έτους 2007. 5 


Καθιέρωση υπερωριακής εργασίας, εργασίας κατά 
τις Κυριακές και εξαιρέσιμες ημέρες, εργασίας 
κατά τις νυκτερινές ώρες των εργασίμων ημερών, 
Κυριακών και εξαιρέσιμων, κατά το έτος 2007, 
για υπαλλήλους της Νομαρχιακής Αυτοδιοίκησης 


Ανατολικής Αττικής. 6 

Έγκριση υπερωριακής εργασίας σε υπαλλήλους της 
Νομαρχίας Μαγνησίας. 7 

Καθιέρωση ωραρίου λειτουργίας του τμήματος 
Συντήρησης της Νομαρχίας Μαγνησίας. 8 


5 Φεβρουάριου 2007 

ΑΠΟΦΑΣΕΙ Σ 

Αριθμ. 4117/Β.214 (1) 

Καθορισμός αποζημίωσης των πληγέντων από την 
πλημμύρα της 1 ης Οκτωβρίου 2005 σε περιοχές του 
Νομού Χαλκιδικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του ν. 2459/1997 (ΦΕΚ 
17/Τ.Α718.2.1997) κατάργηση φορολογικών απαλλαγών 
και άλλες διατάξεις. 

2. Τα άρθρα 41 παρ. 1 και 5, 47 παρ.3, και 90 του Κώδικα 
Νομοθεσίας για την Κυβέρνηση και Κυβερνητικά Όργα¬ 
να, που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (ΦΕΚ 98/Α). 

3. Το άρθρο 22 του ν.2362/1995 (ΦΕΚ 247/τΑ/27.11.1995) 
«Περί Κώδικος Δημοσίου Λογιστικού». 

4. Την υπ’ αριθμ. 938/ΑΖ 11/15.4.1998 εγκύκλιο του Υπ. 
Περιβάλλοντος, Χωροταξίας και Δημ.Έργων «Αποκατά¬ 
σταση ζημιών κτιρίων που επλήγησαν από πλημμύρες, 
πυρκαγιές και κατολισθήσεις». 

5. Την υπ’αριθμ. 96/Α32/29.8.2006 κοινή υπουργική από¬ 
φαση των Υπουργών Οικονομίας και Οικονομικών και 
ΠΕΧΩΔΕ, και των Υφυπουργών Εσωτερικών Δημοσίας 
Διοίκησης και Αποκέντρωσης, Οικονομίας και Οικονο¬ 
μικών, με την οποία οριοθετούνται περιοχές του Νομού 
Χαλκιδικής που επλήγησαν από την πλημμύρα της 1 ης 
Οκτωβρίου 2005. 

6. Το υπ’ αριθμ. Φ.311/40/303/15.9.2006 έγγραφο της 
Νομαρχιακής Αυτοδιοίκησης Χαλκιδικής. 

7. Την ανάγκη υποστήριξης των επιχειρήσεων που 
είναι εγκατεστημένες και λειτουργούν σε περιοχές του 
Νομού Χαλκιδικής και υπέστησαν ζημιές από την πλημ¬ 
μύρα της 1 ης Οκτωβρίου 2005, αποφασίζουμε: 

Αρθρο 1 

1. Παρέχεται επιχορήγηση για την αντιμετώπιση 
των ζημιών που προκλήθηκαν από την πλημμύρα της 
1ης Οκτωβρίου 2005 σε περιοχές του Νομού Χαλκι¬ 
δικής, οι οποίες έχουν οριοθετηθεί με την υπ’αριθμ. 
96/Α32/29.8.2006 κοινή υπουργική απόφαση των Υπουρ¬ 
γών Οικονομίας και Οικονομικών και ΠΕΧΩΔΕ, και των 

Υφυπουργών Εσωτερικών Δημοσίας Διοίκησης και Απο¬ 
κέντρωσης, Οικονομίας και Οικονομικών σε βιομηχανι¬ 
κές και βιοτεχνικές μονάδες, εμπορικά καταστήματα, 
αγροτικές εκμεταλλεύσεις, άλλες επιχειρήσεις και μη 
κερδοσκοπικού χαρακτήρα φορείς. 

Η επιχορήγηση παρέχεται για την αντιμετώπιση ζη¬ 
μιών που αφορούν σε κτιριακές εγκαταστάσεις, μηχα¬ 
νολογικό εξοπλισμό, πρώτες ύλες, εμπορεύματα και 
φορτηγά αυτοκίνητα δημόσιας και ιδιωτικής χρήσης, 
τα οποία κατεγράφησαν από την αρμόδια Επιτροπή ως 
ολοσχερώς κατεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συ¬ 
νόλου της κατά περίπτωση εκτιμηθείσας ζημίας, από την 
αρμόδια Νομαρχιακή Επιτροπή εντοπισμού, καταγραφής 
και αποτίμησης ζημιών από τις πλημμύρες, σύμφωνα με 
τις διατάξεις του άρθρου 36 του ν. 2459/1997. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπη¬ 
ρεσία της Νομαρχίας, ή σε περίπτωση δευτεροβάθμιας 
Επιτροπής από την Περιφέρεια, με βάση τις ζημιές που 
κατέγραψαν οι αρμόδιες επιτροπές. 

Αρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 630.000 
ευρώ περίπου και θα βαρύνει τον Προϋπολογισμό των 
Δημοσίων Επενδύσεων (ΣΑΕ 027/5 του Υπ. Ανάπτυ¬ 
ξης)· 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 
-♦- 

Αριθμ. 2/75172/0025 (2) 

Παροχή της εγγύησης του Ελληνικού Δημοσίου προς 
τα Πιστωτικά Ιδρύματα για τις υφιστάμενες μέχρι 
31.12.2006 ληξιπρόθεσμες και μη οφειλές που προ¬ 
έρχονται από δάνεια που χορηγήθηκαν σε βιοτε¬ 
χνικές, βιομηχανικές, μεταλλευτικές, κτηνοτροφικές 
επιχειρήσεις και ξενοδοχειακές επιχειρήσεις που εί¬ 
ναι εγκατεστημένες και λειτουργούν στο Νομό Ημα¬ 
θίας 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/12.7.1995 (ΦΕΚ 143/ 
12.7.1995). 

2. Την υπ’αριθμ. 37930/ΔΙΟΕ1624 (ΦΕΚ Β’ 1432/14.10.2005) 
απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
(ΦΕΚ 204 Β'). 


3. Την ανακοίνωση της Ευρωπαϊκής Επιτροπής για 
την εφαρμογή των άρθρων 87 και 88 της Συνθήκης 
Ε.Κ. στις κρατικές ενισχύσεις με τη μορφή εγγυήσεων 
(2000/071/07). 

4. Την απόφαση της Διυπουργικής Επιτροπής του άρ¬ 
θρου 5 του ν. 2322/1995 (Συνεδρίαση αριθ. 04/ 23.1.2007) 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για την παροχή 
της εγγύησης του Ελληνικού Δημοσίου για τις υφιστάμε¬ 
νες μέχρι 31.12.2006 οφειλές που προέρχονται από δάνεια 
που έχουν χορηγηθεί στις βιομηχανικές, βιοτεχνικές, με¬ 
ταλλευτικές, ξενοδοχειακές και κτηνοτροφικές βιομηχα¬ 
νικού τύπου επιχειρήσεις που είναι εγκατεστημένες και 
λειτουργούν στο Νομό Ημαθίας, αποφασίζουμε: 

Παρέχεται η εγγύηση του Ελληνικού Δημοσίου για 
τη ρύθμιση των μέχρι 31.12.2006 ληξιπρόθεσμων και μη 
οφειλών που προέρχονται από δάνεια που έχουν χορη¬ 
γηθεί για πάγιες εγκαταστάσεις και κεφάλαια κίνησης 
σε βιοτεχνικές, βιομηχανικές, μεταλλευτικές, κτηνοτρο¬ 
φικές επιχειρήσεις και ξενοδοχειακές επιχειρήσεις που 
είναι εγκατεστημένες και λειτουργούν, ανεξάρτητα από 
την έδρα της επιχείρησης, στο Νομό Ημαθίας σε ένα 
νέο δάνειο, συμπεριλαμβανομένων και των τόκων για 
το διάστημα από 1.7.2006 έως 31.12.2006, το οποίο θα 
εξοφληθεί σε ίσες εξαμηνιαίες τοκοχρεολυτικές δόσεις, 
με πρώτη καταβλητέα την 31.12.2008 και τελευταία την 
30.6.2017. Οι τόκοι της περιόδου χάριτος κεφαλαιοποι- 
ούνται την 30.6.2008. 

Σημειώνεται ότι το ύψος της εγγύησης του Ελληνικού 
Δημοσίου δεν δύναται να υπερβαίνει το 80% των υφι¬ 
στάμενων μέχρι 31.12.2006 ληξιπρόθεσμών και μη οφει¬ 
λών από δάνεια για πάγιες εγκαταστάσεις και κεφάλαια 
κίνησης προς πιστωτικά ιδρύματα. Επίσης το ανώτατο 
όριο παροχής της εγγύησης του Ελληνικού Δημοσίου 
για κάθε επιχείρηση δεν θα υπερβαίνει σωρευτικά το 
ποσό των € 20.000.000 για την τελευταία πενταετία. 

Οι όροι και οι προϋποθέσεις για την παροχή της εγ¬ 
γύησης του Ελληνικού Δημοσίου είναι οι ακόλουθοι: 

• Η σύνταξη μελέτης βιωσιμότητας από την επιχείρη¬ 
ση στην οποία πρέπει οπωσδήποτε να περιλαμβάνονται 
τα ακόλουθα: 

α) Οι συνολικές υποχρεώσεις της εταιρείας, όπως 
αυτές θα διαμορφωθούν μετά τη ρύθμιση των οφειλών 
προς το πιστωτικό σύστημα, τους προμηθευτές της, τα 
ασφαλιστικά ταμεία, το Δημόσιο και την αγορά γενικό¬ 
τερα, καθώς και οι συμφωνίες - ρυθμίσεις αποπληρωμής 
των υποχρεώσεων αυτών. 

β) Οι δημοσιευθείσες λογιστικές καταστάσεις της επι¬ 
χείρησης της τελευταίας τριετίας (όσες επιχειρήσεις 
τηρούν βιβλία β'κατηγορίας θα υποβάλλουν τα έντυπα 
Ε3 και Ε9 της τελευταίας τριετίας). 

γ) Το ταμειακό πρόγραμμα της εταιρείας για την επό¬ 
μενη τριετία (εισπράξεις -πληρωμές) . 

δ) Οι προβλέψεις εσόδων και κερδών της εταιρείας 
για την επόμενη τριετία. 

ε) Τα κεφάλαια κίνησης που θα απαιτηθούν για την λει¬ 
τουργία της εταιρείας και τις πηγές άντλησής τους. 

στ) Βεβαιώσεις από τα Πιστωτικά Ιδρύματα, στις οποίες 
θα παρουσιάζονται αναλυτικά οι ενήμερες και ληξιπρόθε¬ 
σμες οφειλές της επιχείρησης ανά δανειακό λογαριασμό 
(με υπόλοιπο 31.12.2006) και οι πόσης φύσεως εξασφαλί¬ 
σεις που έχουν λάβει έναντι των οφειλών αυτών. 

ζ) Οι υφιστάμενες εξασφαλίσεις, οι προτεινόμενες 
αναδιαρθρώσεις των υφιστάμενων εξασφαλίσεων που 
καλύπτουν τις ρυθμιζόμενες οφειλές, καθώς και οι νέες 

προτεινόμενες εμπράγματες εξασφαλίσεις για τις ρυθ- 
μιζόμενες οφειλές. 

η) Βεβαίωση από τον Ο.Α.Ε.Δ. ή το Ι.Κ.Α. ότι η επιχείρη¬ 
ση απασχολούσε την 31.12.2006 προσωπικό με σύμβαση 
εξαρτημένης εργασίας (για όσες επιχειρήσεις απασχο¬ 
λούν τέτοιας μορφής προσωπικό). 

θ) Πιστοποιητικό από το Επιμελητήριο Ημαθίας ότι η 
επιχείρηση είναι εγγεγραμμένη στο βιοτεχνικό τμήμα 
αυτού (η υποχρέωση αυτή αφορά μόνο τις βιοτεχνικές 
- μεταποιητικές επιχειρήσεις). 

ι) Συμπληρωμένο και υπογεγραμμένο το ειδικό έντυπο 
του Γ.Λ.Κ.: « για την αξιολόγηση της βιωσιμότητας των 
επιχειρήσεων που αιτούνται την παροχή της εγγύησης 
του Ελληνικού Δημοσίου », το οποίο είναι αναρτημένο 
στην ιστοσελίδα του Γ.Λ.Κ. (νν\Λ/\Λ/.πιοί-9ΐ1<.ς)ΐ·) . - το οποίο 
θα αποστέλλεται και ηλεκτρονικά στην ηλεκτρονική 
διεύθυνση νρ3ρ3@πιοί-9ΐΙ<.9Γ. 

Η μελέτη βιωσιμότητας θα υποβάλλεται στην 25η 
Διεύθυνση του Γενικού Λογιστηρίου του Κράτους και θα 
αξιολογείται από το Συμβούλιο Διαχείρισης και Αξιολό¬ 
γησης της εγγυητικής ευθύνης του Ελληνικού Δημοσίου 
(Άρθρο 37 του ν. 3458/2006, Φ.Ε.Κ. 94 /Α78.5.2006), πριν 
την τελική έγκριση για την παροχή της εγγύησης με 
βάση τα προβλεπόμενα από την εθνική και κοινοτική 
νομοθεσία ( Άρθρο 87 και 88 της συνθήκης των Ε.Κ.) σε 
συνδυασμό με τις υφιστάμενες και τις προτεινόμενες 
εξασφαλίσεις. 

Σε περίπτωση που διαπιστωθεί ότι δεν έχουν υπο¬ 
βληθεί όλα τα ως άνω δικαιολογητικά από τις επιχει¬ 
ρήσεις, οι σχετικές μελέτες βιωσιμότητάς τους δεν θα 
αξιολογούνται και θα τίθενται στο αρχείο της 25η Δι¬ 
εύθυνσης του Γενικού Λογιστηρίου του Κράτους μέχρι 
συμπληρώσεως των δικαιολογητικών. 

Το Συμβούλιο Διαχείρισης και Αξιολόγησης της εγ¬ 
γυητικής ευθύνης του Ελληνικού Δημοσίου δύναται να 
εξετάζει και την παροχή, συμπληρωματικώς, της εγ¬ 
γύησης του Ελληνικού Δημοσίου και για τα τυχόν νέα 
κεφάλαια κίνησης επταετούς διάρκειας εξοφλούμενα 
τοκοχρεολυτικώς σε ίσες εξαμηνιαίες δόσεις, που θα 
απαιτηθούν, σε ποσοστό μικρότερο ή ίσο του 80% των 
κεφαλαίων αυτών και με την απαραίτητη προϋπόθεση 
τη λήψη επαρκών εμπραγμάτων εξασφαλίσεων. 

• Το Κεφάλαιο της ρύθμισης είναι το υπόλοιπο της 
31.12.2006 ανεξάρτητα αν η οφειλή κατά την ημερομηνία 
υπογραφής της Σύμβασης είναι μικρότερη ή μεγαλύτερη 
από το Κεφάλαιο αυτό. 

• Ως επιτόκιο ορίζεται το εκάστοτε επιτόκιο της αγο¬ 
ράς για την κατηγορία της δανειοδότησης για την οποία 
παρέχεται η εγγύηση του Ελληνικού Δημοσίου 

Σε περίπτωση που οι πρωτοφειλέτες δεν εξοφλή¬ 
σουν δύο συνεχόμενες τοκοχρεολυτικές δόσεις που 
προκύπτουν από την ανωτέρω ρύθμιση, και μέσα ένα 
τρίμηνο από τη λήξη της δεύτερης ανεξόφλητης δό¬ 
σης, ολόκληρο το ποσό των ρυθμιζόμενων οφειλών θα 
καθίσταται ληξιπρόθεσμο και απαιτητό. Τα Πιστωτικά 
Ιδρύματα, προκειμένου να εξοφληθούν από το Δημόσιο, 
οι εγγυημένες απαιτήσεις τους, θα πρέπει να υποβά¬ 
λουν τα δικαιολογητικά που ορίζονται στην υπ’αριθμ. 
2/478/0025/4.1.2006 ΦΕΚ16/τ.Β/13.1.2006) απόφαση του 
Υπουργού Οικονομίας και Οικονομικών. 

Τα προαναφερόμενα Πιστωτικά Ιδρύματα πρέπει να 
επιδιώκουν μέσα στον ανωτέρω οριζόμενο χρόνο των 
τριών (3) μηνών για τον οποίο το Δημόσιο καλύπτει με 
την εγγύησή του τους τόκους υπερημερίας, την είσπρα¬ 
ξη από τους πρωτοφειλέτες των ληξιπρόθεσμων εγγυ¬ 
ημένων από το Δημόσιο δόσεων με την ίδια επιμέλεια 
που δείχνουν και για τα δάνεια που χορηγούν χωρίς 
την εγγύηση του Δημοσίου. 


Το Ελληνικό Δημόσιο, ως εγγυητής, αναλαμβάνει την 
υποχρέωση εξόφλησης των εγγυημένων απαιτήσεων 
των Πιστωτικών Ιδρυμάτων, που θα περιλαμβάνουν το 
ανεξόφλητο εγγυημένο ποσό κεφαλαίου, τους ανεξό¬ 
φλητους τόκους (συμβατικούς και υπερημερίας μέχρι 
ενός τριμήνου) και τέλος, τα έξοδα επίδοσης της αναγ¬ 
γελίας κλεισίματος λογαριασμού. 

Τα Πιστωτικά Ιδρύματα υποχρεούνται να υποβάλλουν 
στο Γ ενικό Λογιστήριο του Κράτους - Δ.25-Δ': 

Α. Κάθε μήνα σε ηλεκτρονική μορφή, κατάσταση στην 
οποία να αναφέρονται τα δάνεια που χορηγήθηκαν τον 
προηγούμενο μήνα με τα παρακάτω στοιχεία: 

1. Κωδικός Τράπεζας 

2. Αριθμός λογαριασμού 

3. Υποκατάστημα 

4. Επώνυμο δανειολήπτη 

5. Όνομα δανειολήπτη 

6. Α.Φ.Μ δανειολήπτη 

7. Δ.Ο.Υ. Κωδικός 

8. Δ.Ο.Υ. Όνομα 

9. Αρχική Κ.Υ.Α 

10. Ημερομηνία αρχικής Κ.Υ.Α. 

11. Τροποποιητική Κ.Υ.Α. 

12. Ημερομηνία τροπ/κής Κ.Υ.Α. 

13. Απόφαση εγγύησης 

14. Ημερομηνία απόφασης 

15. Αριθμός σύμβασης 

16. Ημερομηνία σύμβασης 

17. Εγκριθέν κεφάλαιο δανείου 

18. Ημερομηνία εκταμίευσης 

19. Ποσό εκταμίευσης 

20. Ποσοστό εγγυημένου δανείου 

21. Διάρκεια δανείου 

22. Συνολικός αριθμός δόσεων 

23. Ενυπόθηκη διασφάλιση 

24. Λοιπές ασφάλειες 

25. Ύψος εμπραγμάτων ασφαλειών 

26. Είδος εμπραγμάτων ασφαλειών 

Β. Κάθε τρίμηνο σε ηλεκτρονική μορφή, κατάσταση 
στην οποία να αναφέρονται τα ανεξόφλητα υπόλοιπα, 
των εν λόγω δανείων κατά κοινή υπουργική απόφαση 
και απόφαση εγγύησης. 

Ο έλεγχος της εφαρμογής των διατάξεων της παρού¬ 
σας απόφασης, καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Διεύθυνση Κίνησης Κεφαλαί¬ 
ων, Εγγυήσεων, Δανείων και Αξιών ( Γ.Λ.Κ.- Δ.25 -Τμήμα 
Δ'). 

Το ύψος της δαπάνης, σε περίπτωση κατάπτωσης της 
εγγύησης του Ελληνικού Δημοσίου για τις υπό ρύθμιση 
οφειλές και τα δάνεια για νέα κεφάλαια κίνησης και 
από το έτος 2009 και μετά, θα ανέλθει περίπου στο 
ποσό των 30.000.000,00 € πλέον των αναλογούντων 
τόκων και θα βαρύνει τον εκτός προϋπολογισμού ειδι¬ 
κό λογαριασμό ΘΒ1301000230000000002340396 «Γ.Λ.Κ. 
Δ25- «Κεφάλαιον Ασφαλίσεως Χρηματοδοτήσεων εκ 
Κεφαλαίων ή εγγυήσει του Ελληνικού Δημοσίου». 

Η προθεσμία υποβολής αιτήσεων στην 25η Δ/νση/ 
Τμ. Δ' όλων των ενδιαφερομένων επιχειρήσεων λήγει 
στις 30.4.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

Αριθμ. 11181/Δ2 (3) 

Καθορισμός αριθμού εκπαιδευτικών για διορισμό στην 
Πρωτοβάθμια και Δευτεροβάθμια Εκπαίδευση σύμ¬ 
φωνα με τη διάταξη της παρ.4 του άρθρου 6 του 
ν. 3255/2004 κατά το σχολικό έτος 2006-2007 (άρ¬ 
θρο 6, παρ. 4 ν. 3255/2004). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 12,13 και 14 του ν. 1566/1985 
(ΦΕΚ. 167/30.9.1985 τ. Α’) «Δομή και λειτουργία της πρω¬ 
τοβάθμιας και δευτεροβάθμιας εκπαίδευσης και άλλες 
διατάξεις». 

2. Τις διατάξεις του άρθρου 6 παρ. 4 του ν. 3255/2004 
(ΦΕΚ. 138/22.7.2004 τ. Α’) «Ρυθμίσεις θεμάτων όλων των 
εκπαιδευτικών βαθμιδών». 

3. Την υπ’αριθμ. 37930/ΔΙΟΕ 1246/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών»(ΒΊ432), όπως τρο¬ 
ποποιήθηκε με την υτίαριθμ. 5733/ΔΙΟΕ 179/9.2.2006 όμοια 
(Β'204/13.2.2006). 

4. Τ ις διατάξεις του άρθρου μόνου, παρ. 2 του π.δ. 
103/2004 (ΦΕΚ. 70/3.3.2004 τ. Α') «περιορισμός της συ- 
ναρμοδιότητας του Υπουργού Εσωτερικών, Δημόσιας 
Διοίκησης και Αποκέντρωσης, κατά την έκδοση 
διοικητικών πράξεων». 


5. Τις διατάξεις του αρθρ. 90 του Κώδικα Νομοθεσίας 
για την Κυβέρνηση και τα Κυβερνητικά όργανα που 
κωδικοποιήθηκε με το άρθρο πρώτο του π.δ. 63/2005 
(Α'98). 

6. Την υπ’αριθμ.: α) ΔΙΠΠ/Φ.ΕΓΚΡ. 10/ 324/16663 /11.8.2005 
απόφαση της Επιτροπής του άρθρου 2 παρ. 1 της υπ’αριθμ. 
55/98 ΠΥΣ (ΦΕΚ 252/Α/12.11.1998) «Έγκριση πρόσληψης 
εκπαιδευτικών Α/θμιας και Β/θμιας Εκπαίδευσης για 
το σχολ. έτος 2006-2007 από το Υπουργείο Εθνικής 
Παιδείας και Θρησκευμάτων (ΥΠΕΠΘ)», και β) Φ.361.1/751/ 
86299/Δ1/30.8.2006 απόφαση της Υπουργού Εθνικής 
Παιδείας και Θρησκευμάτων σχετικά με την κατανομή 
των θέσεων για διορισμό το σχολικό έτος 2006-2007 
των εκπαιδευτικών Πρωτοβάθμιας και Δευτεροβάθμιας 
Εκπαίδευσης. 

7. Το γεγονός ότι από τις διατάξεις της παρούσης 
απόφασης δεν προκαλείται δαπάνη σε βάρος του 
κρατικού προϋπολογισμού, δεδομένου ότι, με αυτήν δε 
συνιστώνται νέες θέσεις προσωπικού στην πρωτοβάθμια 
και δευτεροβάθμια εκπαίδευση, αποφασίζουμε: 

Καθορίζουμε κατά κλάδο και ειδικότητα τον αριθμό 
των εκπαιδευτικών, που θα διοριστούν κατά τις δια¬ 
τάξεις της παρ.4 του άρθρου 6 του ν.3255/2004 στην 
Πρωτοβάθμια και Δευτεροβάθμια Εκπαίδευση, ως ακο¬ 
λούθως: 

Α. ΠΡΩΤΟΒΑΘΜΙΑ ΕΚΠΑΙΔΕΥΣΗ 

Α1. Κλάδος Νηπιαγωγών (ΠΕ 60) 

Θέσεις: 180 

Α3. Κλάδος Φυσικής Αγωγής (ΠΕ11) 

Θέσεις: 400 


ΣΥΝΟΛΟ Α/ΘΜΙΑΣ: 


580 


Β. ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ 



Αριθμός Θέσεων 

ΚΩΔ. ΕΝΙΑΙΟΥ 

ΚΛΑΔΟΣ 

2006-7 

ΠΕ 01 

ΘΕΟΛΟΓΩΝ 

23 

ΠΕ 02 

ΦΙΛΟΛΟΓΩΝ 

53 

ΠΕ 03 

ΜΑΘΗΜΑΤΙΚΩΝ 

122 

ΠΕ 04 

ΦΥΣΙΚΩΝ 

162 

ΠΕ 05 

ΓΑΛΛΙΚΗΣ 

21 

ΠΕ 06 

ΑΓΓΛΙΚΗΣ 

100 

ΠΕ 07 

ΓΕΡΜΑΝΙΚΗΣ 

55 

ΠΕ 08 

ΚΑΛΛΙΤΕΧΝΙΚΩΝ 

1 

ΠΕ 09 

ΟΙΚΟΝΟΜΟΛΟΓΩΝ 

11 

ΠΕ 10 

ΚΟΙΝΩΝΙΟΛΟΓΩΝ 

7 

ΠΕ 11 

ΦΥΣΙΚΗΣ ΑΓΩΓΗΣ 

123 

ΠΕ 1204 

ΜΗΧΑΝΟΛΟΓΩΝ, ΝΑΥΠΗΓΩΝ ΚΑΙ ΜΗΧ. ΠΑΡΑΓΩΓΗΣ ΚΑΙ ΔΙΟΙΚΗΣΗΣ 

3 

ΠΕ 1205 

ΗΛΕΚΤΡΟΛΟΓΩΝ, ΗΛΕΚΤΡΟΝΙΚΩΝ ΜΗΧΑΝΙΚΩΝ & ΦΥΣΙΚΩΝ 
ΡΑΔΙΟΗΛΕΚΤΡΟΛΟΓΩΝ 

1 

ΠΕ 1208 

ΧΗΜΙΚΩΝ ΜΗΧΑΝΙΚΩΝ, ΜΕΤΑΛΛΕΙΟΛΟΓΩΝ 

1 

ΠΕ 13 

ΝΟΜΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

1 

ΠΕ 1401 

ΙΑΤΡΩΝ, ΟΔΟΝΤΙΑΤΡΩΝ, ΦΑΡΜΑΚΟΠΟΙΩΝ ΚΑΙ ΝΟΣΗΛΕΥΤΙΚΗΣ 

8 

ΠΕ 1404 

ΓΕΩΠΟΝΩΝ ΚΑΙ ΔΑΣΟΛΟΓΙΑΣ ΚΑΙ ΦΥΣ. ΠΕΡΙΒΑΛΛΟΝΤΟΣ 

3 

Αριθμός Θέσεων 

ΚΩΔ. ΕΝΙΑΙΟΥ 

ΚΛΑΔΟΣ 

2006-7 

ΠΕ 1701 

ΠΟΛΙΤΙΚΩΝ ΚΑΙ ΤΟΠΟΓΡΑΦΩΝ ΑΣΕΤΕΜ -ΤΕΙ -ΚΑΤΕΕ 

2 

ΠΕ 1702 

ΜΗΧΑΝΟΛΟΓΩΝ 

28 

ΠΕ 1703 

ΗΛΕΚΤΡΟΛΟΓΩΝ & ΤΕΧΝΟΛΟΓΩΝ ΕΝΕΡΓΕΙΑΚΗΣ ΤΕΧΝΙΚΗΣ 

11 

ΠΕ 1704 

ΗΛΕΚΤΡΟΝΙΚΩΝ & ΤΕΧΝΟΛΟΓΩΝ ΙΑΤΡΙΚΩΝ ΟΡΓΑΝΩΝ 

9 

ΠΕ 1801 

ΓΡΑΦΙΚΩΝ ΤΕΧΝΩΝ, ΓΡΑΦΙΣΤΙΚΗΣ, ΔΙΑΚΟΣΜΗΤΙΚΗΣ ΚΑΙ ΣΥΝΤΗΡΗΣΗΣ 

ΑΡΧΑΙΟΤΗΤΩΝ ΚΑΙ ΕΡΓΩΝ ΤΕΧΝΗΣ 

5 

ΠΕ 1802 

ΔΙΟΙΚΗΣΗΣ ΕΠΙΧΕΙΡΗΣΕΩΝ, ΛΟΓΙΣΤΙΚΗΣ, ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ ΚΑΙ 

ΕΜΠΟΡΙΑΣ ΚΑΙ ΔΙΑΦΗΜΙΣΗΣ 

23 

ΠΕ 1810 

ΝΟΣΗΛΕΥΤΙΚΗΣ ΚΑΙ ΜΑΙΕΥΤΙΚΗΣ 

24 

ΠΕ 1824 

ΕΡΓΑΣΙΟΘΕΡΑΠΕΙΑΣ ΚΑΙ ΦΥΣΙΚΟΘΕΡΑΠΕΙΑΣ 

7 

ΠΕ 1823 

ΝΑΥΤΙΚΩΝ ΠΛΟΙΑΡΧΩΝ 

1 

ΠΕ 1807 

ΙΑΤΡΙΚΩΝ ΕΡΓΑΣΤΗΡΙΩΝ 

5 

ΠΕ 1818 

ΟΧΗΜΑΤΩΝ Τ.Ε.Ι. 

12 

ΠΕ 1833 

ΒΡΕΦΟΝΗΠΙΟΚΟΜΩΝ 

15 

ΠΕ 1837 

ΔΗΜΟΣΙΑΣ ΥΓΙΕΙΝΗΣ 

1 

ΠΕ 1804 

ΑΙΣΘΗΤΙΚΗΣ 

22 

ΠΕ 1809 

ΚΟΙΝΩΝΙΚΗΣ ΕΡΓΑΣΙΑΣ 

1 

ΠΕ 1831 

ΜΗΧΑΝΙΚΩΝ ΕΜΠΟΡΙΚΟΥ ΝΑΥΤΙΚΟΥ 

2 

ΠΕ 1836 

ΤΕΧΝΟΛΟΓΩΝ ΤΡΟΦΙΜΩΝ - ΔΙΑΤΡΟΦΗΣ 

1 

ΠΕ 1812 

ΦΥΤΙΚΗΣ ΠΑΡΑΓΩΓΗΣ ΚΑΙ ΔΑΣΟΠΟΝΙΑΣ 

5 

ΠΕ 19 

ΠΛΗΡΟΦΟΡΙΚΗΣ ΠΑΝΕΠΙΣΤΗΜΙΩΝ 

2 

ΠΕ 20 

ΠΛΗΡΟΦΟΡΙΚΗΣ 

1 

ΤΕ 01 


20 

ΔΕ 01 


14 

ΣΥΝΟΛΟ Β/ΘΜΙΑΣ: 

906 


ΓΕΝΙΚΟ ΣΥΝΟΛΟ Α/ΘΜΙΑΣ ΚΑΙ Β/ΘΜΙΑΣ: 


1486 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Ιανουάριου 2007 

οι ΥΠΟΥΡΓΟΙ 


ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Π. ΔΟΥΚΑΣ 


ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 

Αριθμ. ΕΥΔΕ Φ500/3066/197 (4) 

Όργανα που αποφασίζουν ή γνωμοδοτούν σε θέματα 
ανάθεσης και εκτέλεσης συμβάσεων εκπόνησης με¬ 
λετών και παροχής συναφών υπηρεσιών αρμοδιότη¬ 
τας της Ειδικής Υπηρεσίας ΔημοσίωνΈργων/Αθλητι- 
κών Ολυμπιακών -Εγκαταστάσεων (ΕΥΔΕ/ΑΟΕΕ) της 
Γενικής Γραμματείας Αθλητισμού (Γ.Γ.Α.). 

ΟΙ ΥΠΟΥΡΓΟΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 45, παρ. 2 του ν. 3316/2005 
«Ανάθεση και εκτέλεση δημοσίων συμβάσεων εκπόνη¬ 
σης μελετών και παροχής συναφών υπηρεσιών και άλ¬ 
λες διατάξεις» (Φ.Ε.Κ. Α’ 42). 

2. Το ν. 397/1968 «περί επανασυστάσεως της Γενικής 
Γ ραμματείας Αθλητισμού και των αρμοδιοτήτων αυτής» 
(Φ.Ε.Κ. Α’ 101). 

3. Το π.δ. 77/1985 «Οργανισμός της Γ.Γ.Α.» (Φ.Ε.Κ. 
Α’ 28). 

4. Το π.δ. 220/2000 «Σύσταση στη Γενική Γραμματεία 
Αθλητισμού Ειδικής Υπηρεσίας ΔημοσίωνΈργων για τον 
προγραμματισμό, τη μελέτη και κατασκευή αθλητικών 
έργων που θα εξυπηρετούν τους Ολυμπιακούς Αγώνες 
του 2004 (ΕΥΔΕ/ΑΟΕΕ)», όπως έχει τροποποιηθεί, συ¬ 
μπληρωθεί και σήμερα ισχύει (Φ.Ε.Κ. Α’ 190). 

5. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα», που κυ¬ 
ρώθηκε με το άρθρο 1 του π.δ. 63/2005, «Κωδικοποίηση 
της νομοθεσίας για την κυβέρνηση και τα Κυβερνητικά 
Όργανα» (Φ.Ε.Κ. Α’ 98). 

6. Το π.δ. 33/2006 «Διορισμός μελών της Κυβέρνησης 
και Υφυπουργών» (Φ.Ε.Κ. Α’ 35). 

7. Την 509/8.3.2006 Απόφαση του Πρωθυπουργού και 
Υπουργού Πολιτισμού περί ανάθεσης αρμοδιοτήτων 
στον Υφυπουργό Πολιτισμού (Φ.Ε.Κ. Β’ 282). 

8. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Αρμόδια όργανα 

Αρμόδιοι για τη λήψη αποφάσεων σύμφωνα με τις 
διατάξεις του ν. 3316/2005 και των κανονιστικών πρά¬ 
ξεων που εκδίδονται κατ’ εξουσιοδότηση του για τα 
θέματα ανάθεσης και εκτέλεσης συμβάσεων μελετών 
και παροχής συναφών υπηρεσιών της Ειδικής Υπηρε¬ 
σίας Δημοσίων Έργων/Αθλητικών Ολυμπιακών Έργων- 
Εγκαταστάσεων (ΕΥΔΕ/ΑΟΕΕ) της Γ ενικής Γ ραμματείας 
Αθλητισμού είναι ο Υπουργός Πολιτισμού ή τα εξου¬ 
σιοδοτούμενα όργανα, σύμφωνα με τις οργανωτικές 
διατάξεις της, όπως ειδικότερα ορίζεται στα επόμενα 
άρθρα. 

Άρθρο2 

Διευθύνουσα Υπηρεσία - Προϊσταμένη Αρχή 

Τα αρμόδια όργανα στα οποία αναφέρεται το προη¬ 
γούμενο άρθρο είναι ειδικότερα: α. «Διευθύνουσα Υπηρε¬ 
σία», ή «Επιβλέπουσα Υπηρεσία» είναι το Τμήμα Μελετών 
της ΕΥΔΕ/ΑΟΕΕ. 

β. «Προϊσταμένη Αρχή» ή «Εποπτεύουσα Αρχή» είναι 
ο Προϊστάμενος της ΕΥΔΕ/ΑΟΕΕ. 


Άρθρο 3 

Τεχνικό Συμβούλιο 

Τεχνικό Συμβούλιο είναι το Τεχνικό Συμβούλιο της 
Γ.Γ.Α., όπως προβλέπεται στο π.δ. 38α/1987 (Φ.Ε.Κ. 
Α 11). 

Άρθρο 4 

Αιτήσεις θεραπείας 

Στις αιτήσεις θεραπείας των αναδοχών που ασκούνται 
σύμφωνα με το άρθρο 41 του ν. 3316/2005 αποφασίζει 
ο Υπουργός Πολιτισμού, μετά από γνώμη του Τεχνικού 
Συμβουλίου της Γ.Γ.Α. 

Άρθρο 5 
Έναρξη Ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2007 

ΟΙ ΥΠΟΥΡΓΟΙ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ ΠΟΛΙΤΙΣΜΟΥ 

ΓΕΩΡΓΙΟΣ ΣΟΥΦΛΙΑΣ ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. ΥΠΠΟ/ΔΙΟΙΚ/Β/9766 (5) 

Έγκριση απασχόλησης κατά τις Κυριακές, αργίες και 
λοιπές εξαιρέσιμες ημέρες, για το ωρομίσθιο προ¬ 
σωπικό του ΥΠ.ΠΟ., έτους 2007. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τ ις διατάξεις: 

α) του άρθρου 16 του ν. 3205/2003 (ΦΕΚ 297/Α/ 
23.12.2003), «Μισθολογικές ρυθμίσεις λειτουργών και 
υπαλλήλων του Δημοσίου, ΝΠΔΔ και ΟΤΑ, μονίμων στε¬ 
λεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

β) της παραγρ. 5 του άρθρου 12 του ν. 3207/2003 
(ΦΕΚ 302/Α/24.12.2003) «Ρυθμίσεις θεμάτων Ολυμπιακής 
Προετοιμασίας και άλλες διατάξεις». 

γ) των άρθρων 5 και 6 του π.δ. 164/2004 «Ρυθμίσεις 
για τους εργαζομένους με συμβάσεις ορισμένου χρόνου 
στο δημόσιο τομέα» 

δ) του π.δ. 191/2003 «Οργανισμός Υπουργείου Πολιτι¬ 
σμού» (ΦΕΚ 146/Α/13.6.2003) 

ε) του άρθρου 14, παραγρ. 2 και 15 του π.δ. 410/1988 
«Κώδικας προσωπικού με σύμβαση εργασίας Ιδιωτικού 
Δικαίου του Δημοσίου κ.λ.π.» 

στ) του π.δ. 748/1966 για την κωδικοποίηση, κατάργη¬ 
ση, τροποποίηση και συμπλήρωση διατάξεων της κεί¬ 
μενης νομοθεσίας, περί της εβδομαδιαίας και Κυριακής 
αναπαύσεως και ημερών αργίας. 

ζ) του άρθρου 21 παραγρ. 4 του ν. 2819/2000 (ΦΕΚ 
84/Α/15.3.2000) «Ίδρυση Εταιρείας «Ολυμπιακό Χωριό 
2004 Α.Ε.» προστασία Ολυμπιακών Συμβόλων και Ση¬ 
μάτων και άλλες διατάξεις», δια του οποίου ορίζεται 
ότι, για την εξυπηρέτηση του κοινού, τα Μουσεία, οι 
Αρχαιολογικοί Χώροι, οι Συλλογές, οι πινακοθήκες που 
ανήκουν ή εποπτεύονται από το Υπουργείο Πολιτισμού, 
λειτουργούν και φυλάσσονται σε ετήσια βάση και με το 

απαραίτητο προσωπικό ανά κλάδο ή ειδικότητα, κατά 
τις Κυριακές και εξαιρέσιμες ημέρες, η) του άρθρου 81 
του ν. 1958/1991 σε συνδυασμό με τις διατάξεις του π.δ. 
99/1992 όπως ισχύουν σήμερα. 

2. Την υπ’αριθμ. ΥΠΠΟ/ΓΝΟΣ/24581/31.5.1989 κοινή υπουρ¬ 
γική απόφαση «Ρύθμιση θεμάτων του Υπουργείου Πολιτι¬ 
σμού», η οποία κυρώθηκε με το ν. 1881/1990 και συμπλη¬ 
ρώθηκε από τις διατάξεις του άρθρου 7 παραγρ. 8 εδάφιο 
γ- δδ του ν. 2557/1997 «Θεσμοί, μέτρα και δράσεις Πολιτι¬ 
στικής ανάπτυξης» (ΦΕΚ 271 /Α/24.12.1997). 

3. Το γεγονός ότι υπάρχουν οι απαιτούμενες πιστώ¬ 
σεις για την κάλυψη της προκαλούμενης δαπάνης από 
την απασχόληση του ωρομίσθιου προσωπικού κατά τις 
Κυριακές, αργίες και λοιπές εξαιρέσιμες ημέρες, για 
την κάλυψη των εκτάκτων υπηρεσιακών αναγκών του 
ΥΠ.ΠΟ, αποφασίζουμε: 

1. Εγκρίνουμε, από 1.1.2007 έως 30.6.2007, την απασχό¬ 
ληση με αμοιβή κατά τις Κυριακές, αργίες και λοιπές 
εξαιρέσιμες ημέρες, του ωρομίσθιου προσωπικού του 
Υπουργείου Πολιτισμού, των ειδικοτήτων ημερήσιων 
φυλάκων, νυκτερινών φυλάκων και προσωπικού καθαρι¬ 
ότητας, μέχρι του συνολικού αριθμού των 1500 ατόμων, 
προκειμένου να καλυφθούν έκτακτες υπηρεσιακές ανά¬ 
γκες των Υπηρεσιών του ΥΠ.ΠΟ., που προσλαμβάνουν 
το ως άνω προσωπικό, σύμφωνα με τις διατάξεις του 
άρθρου 81 του ν. 1958/1991 και του π.δ. 99/1992, όπως 
ισχύει σήμερα. 

2. Η προκαλούμενη δαπάνη για την ως άνω αποζη¬ 
μίωση, ύψους περίπου 1.356.651,12 €, θα καλυφθεί από 
τις πιστώσεις του Ειδικού Λογαριασμού του ΥΠ.ΠΟ. (Νο 
234372/1). 

3. Αρμόδιοι για τη διαπίστωση πραγματικής παροχής 
της κατά τα ανωτέρω εργασίας, καθίστανται οι κατά 
Υπηρεσία Προϊστάμενοι των υπαλλήλων. 

4. Η παρούσα απόφαση, που ισχύει ένα μήνα προς 
της δημοσίευσής της, να δημοσιευθεί στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2007 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. 484 (6) 

Καθιέρωση υπερωριακής εργασίας, εργασίας κατά τις 
Κυριακές και εξαιρέσιμες ημέρες, εργασίας κατά τις 
νυκτερινές ώρες των εργασίμων ημερών, Κυριακών 
και εξαιρέσιμων, κατά το έτος 2007, για υπαλλή¬ 
λους της Νομαρχιακής Αυτοδιοίκησης Ανατολικής 
Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 16 του ν. 3205/2003, όπως 
αυτές τροποποιήθηκαν με τις όμοιες της παρ. 2 του 
άρθρου 18 του ν. 3254/2004 

3. Τις διατάξεις του άρθρου 25 παρ.7 του ν. 2738/ 
1999. 


4. Την ανάγκη για κάλυψη έκτακτων υπηρεσιακών 
αναγκών έτους 2007, όπως,σύνταξη των ετήσιων κα¬ 
ταστάσεων υπαλλήλων που προβλέπονται από τον 
Υπαλληλικό Κώδικα (επετηρίδα),προετοιμασία για την 
επικείμενη έκδοση προκήρυξης εβδομήντα τεσσάρων 
(74) θέσεων διαφόρων κατηγοριών, κλάδων και ειδι¬ 
κοτήτων μόνιμου προσωπικού της Ν.Α.Α.Α., ενέργειες 
για την έκδοση των σχετικών αποτελεσμάτων και του 
διορισμού των επιτυχόντων, προετοιμασία για την 
επικείμενη προκήρυξη για την πρόσληψη προσωπικού 
μερικής απασχόλησης (ν. 3448 / 2006) συνολικού αριθ¬ 
μού πενήντα (50) ατόμων, ενέργειες για την έκδοση 
των σχετικών αποτελεσμάτων και του διορισμού των 
επιτυχόντων, πλήρης ενημέρωση των προσωπικών μη¬ 
τρώων των υπαλλήλων με στοιχεία που επηρεάζουν τη 
μισθολογική τους κατάσταση και διαχωρισμός αυτών σε 
υποφακέλους σύμφωνα με τις κείμενες διατάξεις, προ¬ 
εργασία για τις επικείμενες συμπληρωματικές κρίσεις 
προϊσταμένων, έλεγχος αδειών περιπτέρων και λιανικής 
πώλησης καπνοβιομηχανικών προϊόντων,τακτοποίηση 
αρχείου Κεντρικής Γραμματείας, τακτοποίηση αρχείου 
της πρώην Υπηρεσίας Διαβατηρίων, τακτοποίηση αρ¬ 
χείου αλληλογραφιών που αφορούν την διενέργεια των 
Νομαρχιακών & Δημοτικών Εκλογών Οκτωβρίου 2006, 
Στρατολογικοί πίνακες - έλεγχος ετησίων μητρώων 
αρρένων, καταγραφή ανακλητικών αποφάσεων ιθαγε¬ 
νειών, εργασίες που δεν μπορούν να αντιμετωπισθούν 
εντός του κανονικού ωραρίου, έκτακτες υπηρεσιακές 
ανάγκες του Γ ραφείου Νομάρχη (συσκέψεις κλπ), ανά¬ 
γκη για παροχή υπερωριακής εργασίας για την οδήγηση 
του υπηρεσιακού αυτοκινήτου του Νομάρχη κατά τις 
απογευματινές ώρες των εργασίμων ημερών, Κυριακές 
και εξαιρέσιμες, καθώς και κατά τις νυκτερινές ώρες 
εργασίμων ημερών, Κυριακών και εξαιρέσιμων. 

5. Το γεγονός ότι για την αντιμετώπιση των ανωτέρω 
υπηρεσιακών αναγκών, οι υπάλληλοι της Διεύθυνσης 
Διοίκησης, της Διεύθυνσης Αστικής & Δημοτικής Κατά¬ 
στασης, της Τοπικής Υπηρεσίας Αχαρνών και Βόρειας 
Αττικής, της Διεύθυνσης Κέντρου Εξυπηρέτησης Πολι¬ 
τών (Κ.Ε.Π.) & της Δ/νσης Υποστήριξης, απασχολήθη¬ 
καν και εξακολουθούν να απασχολούνται πέραν του 
κανονικού ωραρίου εργασίας και ειδικά οι οδηγοί του 
υπηρεσιακού αυτοκινήτου του Νομάρχη απασχολήθηκαν 
και εξακολουθούν να απασχολούνται σε 24ωρη βάση και 
με εργασία κατά τις νυκτερινές ώρες, ημέρες αργίας 
και Κυριακές . 

6. Το γεγονός ότι για την ανωτέρω υπερωριακή 
απασχόληση, έχουν προβλεφθεί σχετικές πιστώσεις 
στον οικονομικό προϋπολογισμό έτους 2006 της Νομ/ 
κής Αυτ/σης Ανατ. Αττικής, σύμφωνα με το υπ’αριθμ. 
480/22.1.2007 έγγραφο της Δ/νσης Οικονομικού της 
Ν.Α.Α.Α., αποφασίζουμε: 

Καθιερώνουμε για το έτος 2007, υπερωριακή και νυ¬ 
κτερινή με αμοιβή απασχόληση κατά τις εργάσιμες ημέ¬ 
ρες, απασχόληση κατά τις Κυριακές και εξαιρέσιμες 
ημέρες, καθώς και απασχόληση κατά τις νυκτερινές 
ώρες Κυριακών και εξαιρέσιμων, στη Διεύθυνση Διοίκη¬ 
σης, στη Διεύθυνση Αστικής & Δημοτικής Κατάστασης, 
στην Τοπική Υπηρεσία Αχαρνών και Βόρειας Αττικής, 
στη Διεύθυνση Κέντρου Εξυπηρέτησης Πολιτών (Κ.Ε.Π.) 
& στη Διεύθυνση Υποστήριξης της Νομαρχιακής Αυ¬ 
τοδιοίκησης Ανατολικής Αττικής και κατανέμουμε τις 
ώρες αυτής ως εξής: 

α) 35000 ώρες απογευματινής απασχόλησης, για 60 
υπαλλήλους των Διευθύνσεων Διοίκησης, Αστικής & 
Δημοτικής Κατάστασης, Κέντρου Εξυπηρέτησης Πολι¬ 
τών ( Κ.Ε.Π.) & Τοπικής Υπηρεσίας Αχαρνών και Βόρειας 
Αττικής. 

β) 1700 ώρες νυκτερινής απασχόλησης και απασχό¬ 
λησης κατά τις Κυριακές και εξαιρέσιμες ημέρες, για 3 
οδηγούς του υπηρεσιακού αυτοκινήτου του Νομάρχη . 

γ) 6000 ώρες απογευματινής απασχόλησης, για 12 
υπαλλήλους της Δ/νσης Υποστήριξης. 

Η παροχή της ανωτέρω υπερωριακής εργασίας, θα 
γίνει από 1.1.2007 μέχρι 31.12.2007 και σε καμία περίπτω¬ 
ση δεν θα υπερβεί τον αριθμό των 60 ωρών μηνιαίως 
για κάθε υπάλληλο. 

Κάλυψη δαπάνης 

Το ύψος της ανωτέρω προκαλούμενης δαπάνης, που 
ανέρχεται στο ποσόν των 96.400 € για υπερωριακή ερ¬ 
γασία και των 20.000 € για εργασία κατά τις εξαιρέσιμες 
ημέρες και νυκτερινές ώρες, θα καλυφθεί από πιστώσεις 
που έχουν προβλεφθεί στον οικονομικό προϋπολογισμό 
έτους 2006 της Νομ/κής Αυτ/σης Ανατ. Αττικής (Ειδι¬ 
κός Φορέας 073 «Υπηρεσίες Οικονομικών»), σύμφωνα με 
το 480/22.1.2007 έγγραφο της Δ/νσης Οικονομικού της 
Νομ/κής μας Αυτοδιοίκησης. 

Η παρούσα απόφαση η οποία θα δημοσιευθεί στην 
Εφημερίδα της Κυβέρνησης, έχει αναδρομική ισχύ ενός 
μηνός από την ημερομηνία δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 31 Ιανουάριου 2007 

Ο Νομάρχης 
ΛΕΩΝΙΔΑΣ ΚΟΥΡΗΣ 

-♦- 

Αριθμ. 304 (7) 

Έγκριση υπερωριακής εργασίας σε υπαλλήλους της 
Νομαρχίας Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 18 παρ. 12 του ν. 2470/ 
1997 όπως αντικαταστάθηκαν με το άρθρο 15 του 
ν. 2592/1998. 

2. Τις διατάξεις του άρθρου 35 παρ.7 του ν. 2738/ 
1999. 

3. Τις διατάξεις του άρθρου 62 του π.δ. 30/1996. 

4. Την υπ’αριθμ. 2/72757/0022/31.12.2003 απόφαση του 
Υπουργείου Οικονομίας και Οικονομικών. 

5. Το γεγονός ότι ο Δ/ντης της Δ/νσης Τεχνικών Υπη¬ 
ρεσιών, η Προϊσταμένη και δέκα επτά (17) υπάλληλοι του 
Τμήματος Συντηρήσεων και εκτάκτων αναγκών απασχο¬ 
λούνται υπερωριακά με έκτακτες ανάγκες (εκχιονισμούς, 
πλημμύρες, κατολισθήσεις, πυρκαγιές κ.α.) πέραν του 
κανονικού ωραρίου σε 24ωρη βάση. 

6. Το ότι οι ανωτέρω εργασίες δεν αποτελούν συ¬ 
νηθισμένες υπερωριακές ενασχολήσεις υπαλλήλων, 
αποφασίζουμε: 

Εγκρίνουμε για το πρώτο εξάμηνο του 2007 την καθι¬ 
έρωση τετρακοσίων σαράντα εξ (446) ωρών κατ’ άτομο 
υπερωριακής απασχόλησης, εκ των οποίων είναι τρια¬ 


κόσιες πενήντα (350) ώρες απογευματινής υπερωριακής 
απασχόλησης και ενενήκοντα εξ (96) ώρες νυκτερινές 
και εξαιρέσιμες πέραν του κανονικού ωραρίου εργα¬ 
σίας, στον Δ/ντή της Δ/νσης Τεχν. Υπηρεσιών της Ν.Α. 
Μαγνησίας, στην προϊσταμένη του Τμήματος Συντηρή¬ 
σεων και Εκτάκτων Αναγκών και στους δέκα επτά (17) 
Υπαλλήλους του Τμήματος Συντηρήσεων και Εκτάκτων 
Αναγκών. 

Από την απόφαση αυτή προκαλείται δαπάνη που θα 
βαρύνει τον προϋπολογισμό της ΝΑΜ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 29 Ιανουάριου 2007 
Ο Νομάρχης 

ΑΠΟΣΤΟΛΟΣ ΠΑΠΑΤΟΛΙΑΣ 

-♦- 

Αριθμ. 303 (8) 

Καθιέρωση ωραρίου λειτουργίας του τμήματος Συ¬ 
ντήρησης της Νομαρχίας Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 18 παρ. 12 του ν. 2470/1997 
όπως αντικαταστάθηκαν με το άρθρο 15 του ν. 2592/ 

1998. 

2. Τις διατάξεις του άρθρου 35 παρ. 7 του ν. 2738/ 

1999. 

3. Τις διατάξεις του άρθρου 62 του π.δ. 30/1996. 

4. Τις διατάξεις του άρθρου 2 του ν. 3146/23.5.2003 που 
αντικατέστησε τα άρθρα 2,3.4 του ν. 2523/1996. 

5. Τις ειδικές έκτακτες υπηρεσιακές ανάγκες που 
παρουσιάζονται καθ’ όλη τη διάρκεια του έτους (χιο¬ 
νοπτώσεις, πλημμύρες, πυρκαγιές) για την αντιμετώπι¬ 
ση των οποίων η υπηρεσία του Τμήματος Συντήρησης 
και εκτάκτων αναγκών της Δ/νης Τεχνικών Υπηρεσιών 
απασχολεί τους υπαλλήλους της, πέραν του κανονικού 
ωραρίου, σε 24ωρη βάση και κατά τις νυχτερινές ώρες 
καθώς και τις ημέρες αργίας και Κυριακές. 

6. Το γεγονός ότι ο Δ/ντης της Δ/νης Τεχνικών Υπηρε¬ 
σιών, η Προϊσταμένη και δέκα επτά (17) υπάλληλοι του 
Τμήματος Συντήρησης και εκτάκτων αναγκών, απασχο¬ 
λούνται υπερωριακά με έκτακτες ανάγκες (εκχιονισμούς, 
πλημμύρες, κατολισθήσεις, πυρκαγιές κ.α.) πέραν του 
κανονικού ωραρίου σε 24ωρη βάση. 

7. Το ότι οι ανωτέρω εργασίες δεν αποτελούν συ¬ 
νηθισμένες υπερωριακές ενασχολήσεις υπαλλήλων, 
αποφασίζουμε: 

Εγκρίνουμε την καθιέρωση του ωραρίου λειτουργίας 
του Τμήματος Συντήρησης και εκτάκτων αναγκών της 
Δ/νης Τεχνικών Υπηρεσιών της ΝΑΜ, σε 24ωρη βάση 
και κατά τις νυχτερινές ώρες καθώς και τις ημέρες 
αργίας και Κυριακές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 29 Ιανουάριου 2007 
Ο Νομάρχης 

ΑΠΟΣΤΟΛΟΣ ΠΑΠΑΤΟΛΙΑΣ 

